Պավել Աբրամով

Պավել Սերգեյի Աբրամով (, ), ռուս վոլեյբոլիստ, սպորտի վաստակավոր վարպետ, 2001 թվականից 2007 թվականներին և 2010 թվականին Ռուսաստանի ազգային հավաքականի անդամ։ Հավաքականի կազմում մասնակցել է 2004 թվականին Աթենքում անցկացված ամառային օլիմպիական խաղերին և դարձել բրոնզե մրցանակակիր։ Պավել Աբրամովի մարզական նվաճումներից են նաև աշխարհի առաջնության և աշխարհի գավաթի խաղարկության մեկական արծաթե մեդալները, համաշխարհային լիգայի մրցումների մեկական ոսկե ու արծաթե և երկու բրոնզե մեդալները, Եվրոպայի առաջնությունների երկուական արծաթե և բրոնզե մեդալները։ Նա բազմաթիվ մրցանակների է արժանացել նաև հանդես գալով մի շարք ռուսական և մեկական ճապոնական ու լեհական թիմերի կազմում։

2014 թվականի նոյեմբերին մեծ սպորտին հրաժեշտ տալով՝ Աբրամովն իր ուժերը փորձել է ձեռնարկատիրական գործունեության ասպարեզում. Տուլայի մարզի Ալեքսինսկի շրջանում հիմնել է «Սև հաց» («Чёрный хлеб») գյուղատնտեսական ձեռնարկությունը և համալրել Ռուսաստանի հաջողակ գործարարների շարքերը։

Ծանոթագրություններ

Արտաքին հղումներ 
 Կենսագրական տեղեկություններ
 Պավել Աբրամովը վոլեյբոլի միջազգային ֆեդերացիայի կայքում
 Статистика на сайте агентства «Волей Сервис»
 

Ռուս վոլեյբոլիստներ
2004 թվականի Ամառային օլիմպիական խաղերի արծաթե մեդալակիրներ